**Podlimitná zákazka „Rekonštrukcia a modernizácia ZŠ Kupeckého č.74, Pezinok“**

**Vysvetlenie súťažných podkladov v zmysle § 100 ods. 1 písm. e) zákona č.25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov (zákon) a článku 10 Súťažných podkladov (SP)**

**Otázka č. 1, resp. žiadosť o vysvetlenie**

V zmluve o dielo v Článku IV- Cena diela, v bode 4.4 je uvedené „Zhotoviteľ vyhlasuje, že všetky náklady, ktoré neboli osobitne uvedené vo výkaze položiek, ale bezprostredne s ním súvisia, započítal do príslušnej položky“. Avšak podľa Rozhodnutia ÚVO č. 7504-6000/2013 (resp. Metodické usmernenie č. 871-5000/2012) za súlad projektovej dokumentácie (jej textovej, ako aj výkresovej časti) so spracovaným výkazom výmer je zodpovedný verejný obstarávateľ. Nakoľko verejný obstarávateľ týmto prenáša zodpovednosť na uchádzača, žiadame o vypustenie bodu 4.4 zo Zmluvy o dielo.

Naša otázka znie: Opraví verejný obstarávateľ Zmluvu o dielo tak, aby bola v súlade so zákonom o VO?

**Odpoveď:**

Verejný obstarávateľ **vypúšťa celý bod 4.4** uvedený v **Návrhu zmluvy**, ktorý tvorí prílohu č. 2 súťažných podkladov.

**Zároveň upravuje bod 7.3.13 zmluvy** v znení:

7.3.13.Zhotoviteľ je zaviazaný na požiadanie objednávateľa predložiť doklady o nákupe materiálov z dôvodu kontroly jednotkovej ceny, pokiaľ ocenenie naviac prác spadá do postupu definovaného v čl. IV, bod 4.8 a bod 4.9.

Verejný obstarávateľ **v súvislosti s vyššie uvedenou zmenou ďalej upravuje bod 14.7 súťažných podkladov** nasledovne:

14.7 Uchádzač ku každej oceňovanej položke podľa predloženého štruktúrovaného rozpočtu ceny zmluvy uvedie k navrhovanej zmluvnej cene aj jednotkovú cenu. Navrhovaná zmluvná cena za dodanie predmetu zákazky musí obsahovať cenu za celý požadovaný predmet zákazky, t. j. súčet všetkých medzisúčtov alebo súčinov jednotkovej ceny a množstva uvedeného v štruktúrovanom rozpočte ceny zmluvy podľa prílohy č. 3 týchto súťažných podkladov. Navrhovaná zmluvná cena za dodanie predmetu zákazky musí obsahovať cenu za celý požadovaný predmet zákazky, čiže súčet všetkých položiek, ktorý vychádza z uchádzačom ocenených položiek podľa prílohy č. 3 týchto súťažných podkladov.“

**Upravená Príloha č. 2 súťažných podkladov „Návrh zmluvy“ tvorí prílohu tohto listu.**

**Otázka č. 2, resp. žiadosť o vysvetlenie**

Ako súčasť súťažných podkladov zverejnil verejný obstarávateľ "Upresnenie k opisu prác".

Upresnenie č.1

Vo výpise okien a technickej správe je rozpor v udanej teplotechnike rámov aj zasklenia (W/m2.K). V technickej správe sa udáva profil – Uf=1,7 W/m2.K, zasklenie Ug=1,1 W/m2.K a vo výpise okien zas profil - Uf=1,6 W/m2.K, zasklenie Ug=0,9 W/m2.K. Uchádzač sa riadi podľa parametrov a špecifikácie uvedených v Tabuľke stavebných prvkov výplne okenných a dverných otvorov, ktorá je súčasťou projektovej dokumentácie SO 01 Okná a dvere.

Otázka: V Tabuľke stavebných prvkov výplne okenných a dverných otvorov, ktorá je súčasťou projektovej dokumentácie SO 01 Okná a dvere sa uvádza



Vzhľadom k informáciám od renomovaných výrobcov izolačných skiel, že dvojsklo 6-14-4mm, ktoré by spĺňalo parameter koeficientu prestupu tepla 0,9 W/m2K sa nevyrába, žiadame o upresnenie, či má byť dodržaný parameter "dvojsklo 6-14-4 mm" (ktoré má však súčiniteľ prestupu tepla štandardne 1,2 W/m2K), alebo má byť dodržaný parameter 0,9 W/m2K čo však spĺňajú štandardné trojsklá.

**Odpoveď:**

Platí informácia z technickej správy, Tabuľka stavebných prvkov výplne okenných a dverných otvorov SO 01. V technickej správe sa udáva profil \_ Uf-1,7 W/m2.

K zasklenia Ug-1,1 W/m2.K

**Otázka č. 3, resp. žiadosť o vysvetlenie**

V tabuľkách stavebných prvkov SO-07 Obnova oplotenia sa uvádza, že jednotlivé diely a prvky budú proti korózii opatrené galvanickým pozinkovaním. V technickej správe sa uvádza aj žiarové pozinkovanie.

Žiadame o upresnenie či je možné použiť aj povrchovú úpravu žiarovým pozinkovaním.

**Odpoveď:**

Platí údaj „galvanické pozinkovanie“, tak ako je to uvedené v tabuľkách stavebných prvkov SO-07 Obnova oplotenia.